Ikkat-iten zdat umnaṛ ḥed ma d-iḥezzeb i ttar-is ma yebɣa tudza n tɣemmaṛ aqeḍɛi-w ay d lmetl-is yerra-as Muḥ U ɛabdellah : yeɛdel wayrad dinisi akken iɛadlen tuyat yettegririb ur yeksi udem-is wer t-id-yrssenɛat kul wa lmuja tečča-t almi tewtem deg At Ɛisi i wen-yefka lmexzen tifrat(17) 2/ amjadel adeyani : ṣṣenf-aki n umjadel, yettili-d ɣef tdeyanit, yettenfufud sumata ger imawlan n wannar-aki, maḥsub ɣer lecyax n ṭariqat, inehhun timetti ɣer ubrid n Yellu, yecban imqedmen n ṭariqa tareḥmanit d tṣufit..atg, amusnaw n tedyanit di zzman n yiɣil, temẓẓi-s akk yewwi-tt d almad n wawal n Rebbi d lḥadit aked lfiqh, iǧules lfuqaha d-yuqen leɛnaya sɣur Sidi Rebbi, mi iceggex a d-tezzi nubas anda ara yesɣaray ṭelba, ad yekseb ula d ixelwiyen ara d-yaɣen lmitaq n ṭariqa yetbeɛ, imusnawen-aki ttzehiden almi ttawḍen ad twalin ayen ara yeḍrun ɣer zdat ad ttgezzinen, ttemmalen-asen ibaḍniyen-nsen abrid n lxelwa, maɛni ur qqaren ara imedden tid ttwalin, ttweṣṣin kan uqbel ad teḍru twaɣit, nehhun ɣer leṣlaḥ, d wa id amgared yellan ger-asen d idderwicen, timital nsen awal ɣur-sen am meṣmar di lluḥ, sekra caren yetteffeq, ddeɛwessu ma fkan-tt ḥala Rebbi ma yemneɛ, ttlaɛin-asen saddat, ṣellaḥ d lawliya, d izumal n trebbanit d lbaraka.